Abans de cobrir les vacants mitjançant la Borsa de treball, s'ofereixen al personal funcionari de carrera del mateix cos del lloc objecte de cobertura, a través d'oferta al portal Atri, al Web del SOC i al portal Feina Activa.
En cas que no es rebi cap candidatura que reuneixi els requisits, el lloc es cobreix amb alguna persona inscrita a la Borsa de treball.
Excepcionalment, quan la vacant té una durada inferior a sis mesos es pot cobrir directament amb personal de la Borsa de treball.
Cada lloc a cobrir s'identifica amb una oferta que inclou codi de l'oferta, tipus del lloc, el cos i el nivell, l'Oficina de Treball i la durada.
S'envia un correu electrònic amb la confirmació de lliurament i de lectura a les persones inscrites al grup i l'Oficina de Treball de l'oferta.
Si es tracta de cobrir diverses vacants d'un mateix territori,s'envia un únic missatge de correu electrònic amb indicació dels diversos llocs que s'ofereixen.
Les persones només es poden inscriure al/s grup/s i Oficina/es de Treball als que van ser admesos en les llistes definitives segons barem.
Mentre les persones que formen part de la borsa es trobin en alguna de les situacions que s'indica no rebran missatges de correu electrònic amb ofertes:
La persona que ha rebut el correu amb l'oferta o, si escau, les diverses ofertes, ha de respondre en les 48 hores següents manifestant les seves opcions.
Transcorregut el termini, es recullen totes les candidatures interessades per a cadascuna de les vacants.
L'assignació de les vacants es du a terme per rigorós ordre de puntuació que consta a la llista definitiva de la Borsa de treball, per a cadascun dels grups i territoris.
En cas d'haver demanat més d'una oferta, s'intenta atendre la priorització que manifesti la persona candidata.
La confirmació de cada assignació es fa per correu electrònic a la persona seleccionada, on s'informa de la data d'incorporació.
Per a cadascuna de les ofertes, es publica el nom de la persona seleccionada en el següent apartat.
Quan una persona inscrita en un grup i Oficina de Treball no participa en una oferta, i resulta ser seleccionada una persona amb puntuació inferior, es considera que ha renunciat a l'oferta que se li ha comunicat.
S'exceptuen les persones que es trobin en alguna de les situacions indicades anteriorment.
S'admeten fins a tres renúncies en un mateix grup i àmbit territorial.
La quarta renúncia comporta la pèrdua de l'ordre a la Borsa i passar a ocupar l'última posició dins del darrer bloc dins de l'àmbit territorial i grup.
No està prevista la suspensió temporal de candidats dins de la Borsa pel fet d'estar treballant.
No obstant, les renúncies no motiven l'exclusió de la borsa, sinó la modificació de l'ordre esmentada.
En cas que una persona inscrita estigui en situació de permís de maternitat, baixa temporal per IT, o altres permisos regulats i acreditats documentalment, estarà exempta d'acceptar una proposta de treball temporal mentre romangui en aquesta situació.
Actualment no es poden modificar les dades dels àmbits territorials i/o grups de les persones que formen part de la Borsa de treball.
En el cas que calgui aportar alguna modificació en les dades personals que consten a la Borsa (telèfon, missatge de correu electrònic, dades de discapacitat, etc), la persona candidata s'ha d'adreçar a la bústia: